
న్యూఢిల్లీ : నరేంద్ర మోదీ నేతృత్వంలోని కేంద్ర ప్రభుత్వం ఉద్గారాల రహిత రవాణాకు అత్యధిక ప్రాధాన్యమిస్తోంది. దీని కోసం ఎలక్ట్రిక్ వాహనాలను ప్రోత్సహించేందుకు అమలు చేయవలసిన విధానాలను నీతీ ఆయోగ్ రూపొందిస్తోంది.ఓ ఛానల్ నిర్వహించిన కార్యక్రమంలో  కేంద్ర రోడ్డు రవాణా, హైవేల మంత్రి నితిన్ గడ్కరీ మాట్లాడుతూ ప్రస్తుత పరిస్థితుల్లో ఎలక్ట్రిక్ వాహనాలు చాలా అవసరమని చెప్పారు. భారతదేశంలో లక్షలాది మంది డ్రైవింగ్ను వృత్తిగా చేసుకుని, జీవనోపాధి పొందుతున్నారని, అందువల్ల సెల్ఫ్ డ్రైవింగ్ కార్లు మనకు అవసరం లేదని చెప్పారు.భవిష్యత్తు ఎలక్ట్రిక్ వాహనాలదేనని గడ్కరీ చెప్పారు. దీనిపై కేబినెట్ నోట్ను నీతీ ఆయోగ్ త్వరలోనే సమర్పిస్తుందన్నారు. అనంతరం పారిశ్రామిక రంగం భారీ రాయితీలను ఆశించవచ్చునని చెప్పారు. అంతర్జాతీయ మార్కెట్లలో బ్రాండ్ నేమ్ సంపాదిస్తున్న భారతీయ ఆటోమేకర్లను ఆయన అభినందించారు. ఎలక్ట్రిక్ వాహనాల రంగంలో నూతన ఆవిష్కరణలతో పరిశ్రమ నడవవలసిన సమయం ఆసన్నమైందన్నారు. ప్రభుత్వం పారిశ్రామిక రంగాన్ని ప్రోత్సహిస్తుందన్నారు.

newdhilly : narendra modii netrutvamloni kendra prabhutvam udgaaraala rahita ravaanaaku atyadhika praadhaanyamistoondi. deeni kosam electric vaahanaalanu prothsahinchenduku amalu cheyavalasina vidhaanaalanu neethee aayog roopondistondi.oo chaanal nirvahinchina kaaryakramamlo  kendra roddu rawana, haivela mantri nitin gadkari maatlaadutuu prastuta paristhitullo electric vaahanaalu chala avasaramani cheppaaru. bhaaratadesamlo lakshalaadi mandi drivingnu vruttigaa chesukuni, jeevanopadhi pondutunnaarani, anduvalla self driving kaarlu manaku avasaram ledani cheppaaru.bhavishyattu electric vahanaladenani gadkari cheppaaru. deenipai kabinet notnu neethee aayog twaralone samarpistundannaaru. anantaram paarisraamika rangam bhari raayiteelanu aasinchavachchunani cheppaaru. antarjaatiiya marketlalo brand nem sampaadistunna bhaarateeya automakerlanu aayana abhinandinchaaru. electric vahanala rangamlo noothana aavishkaranalatho parisrama nadavavalasina samayam aasannamaindannaaru. prabhutvam paarisraamika rangaanni prothsahistundannaa.